open-index/open-wikipedia-markdown huggingface dataset:
Κύπελλο Ελλάδος ποδοσφαίρου ανδρών 1988-89

Στην **47η** διοργάνωση του **κυπέλλου Ελλάδας 1988-89** μετείχαν συνολικά 52 ομάδες (16 Α' εθνικής, 18 Β' εθνικής και 18 Γ' εθνικής κατηγορίας) και διεξήχθη σε 6 γύρους, συμπεριλαμβανομένου του τελικού.

Τη χρονιά αυτή καθιερώθηκε για πρώτη φορά η φάση των προκριματικών ομίλων στον Α' γύρο, με τις ομάδες της Α' εθνικής να τίθενται επικεφαλής των ομίλων οι οποίοι συμπληρώνονται από ομάδες μικρότερων κατηγοριών και την πρόκριση να κερδίζουν οι δύο πρώτες ομάδες της κατάταξης. Η έμπνευση γι αυτή τη διαδικασία πάρθηκε από το κύπελλο Ιταλίας και κύριος στόχος της ήταν το να έχουν οι ομάδες κάποιους επίσημους αγώνες πριν την έναρξη των πρωταθλημάτων και των κυπέλλων Ευρώπης. 

Με διάφορες μορφές η αρχική φάση των ομίλων έλαβε χώρα συνολικά σε 11 διοργανώσεις, με τελευταία της περιόδου 2001-02. Η μοναδική ομάδα Α' εθνικής που αποκλείστηκε τη χρονιά αυτή από τη φάση των ομίλων, ήταν η Δόξα Δράμας.

Η διοργάνωση στη συνέχεια σημαδεύτηκε από πολύ επεισοδιακούς αγώνες και παρατράγουδα, αρχικά στο Β' γύρο και μετά τον αποκλεισμό του Ολυμπιακού από τον ΟΦΗ και της ΑΕΚ από τον Λεβαδειακό, αλλά κυρίως στην προημιτελική φάση, όταν με τη σειρά του ο ΟΦΗ αποκλείστηκε από τη Α.Ε.Λ., καθώς επακολούθησε σύρραξη στο γήπεδο του ΟΦΗ μετά το τέλος του επαναληπτικού αγώνα από τους ποδοσφαιριστές των 2 ομάδων. Μικρότερης έντασης επεισόδια υπήρξαν στην ίδια φάση και μετά τη λήξη της παράτασης του αγώνα Πανιωνίου - ΠΑΟΚ. 

Στον τελικό έφτασαν ο Παναθηναϊκός και ο Πανιώνιος, αντίπαλοι ξανά σε τελικό μετά από 22 χρόνια. Ο Παναθηναϊκός στο δρόμο προς τον τελικό μετά τη φάση των ομίλων απέκλεισε διαδοχικά τους Ολυμπιακό Βόλου, Παναχαϊκή, ΠΑΣ Γιάννινα και Εθνικό, ενώ ο Πανιώνιος απέκλεισε αντίστοιχα τους Σπάρτη, Άρη, ΠΑΟΚ και Α.Ε.Λ.. Στον τελικό οι "πράσινοι" επανέλαβαν την επιτυχία του 1967 νικώντας αυτή τη φορά με σκορ 3-1. Τηλεοπτικά μεταδόθηκαν μόνο τα τελευταία 30 λεπτά του τελικού λόγω της αιφνιδιαστικής στάσης εργασίας των υπαλλήλων της ΕΡΤ η οποία και διεκόπη κατόπιν απαίτησης των τηλεθεατών. Για δεύτερη συνεχόμενη χρονιά πρώτος σκόρερ της διοργάνωσης αναδείχθηκε ο Δημήτρης Σαραβάκος που πέτυχε 7 γκολ.

## Οι αγώνες

## Ο τελικός

* Αθήνα, Ολυμπιακό Στάδιο, Πέμπτη 11 Μαΐου 1989
* 24px **[[Παναθηναϊκός (ποδόσφαιρο)|Παναθηναϊκός]]** - 24px Πανιώνιος **3-1** (ημίχρονο: 2-1)
* **Σκόρερς**: Μαυρίδης (8' 13px|Πετυχημένο σουτ), Χ. Δημόπουλος (44' 13px|Πετυχημένο πέναλτι), Σαραβάκος (46' 13px|Πετυχημένο σουτ) -- Ζάκκας (35' 13px|Πετυχημένο σουτ)
* **Διαιτητής**: Αλέκος Ναζίρης (Θεσσαλονίκης) -- Επόπτες: Κεφαλάς, Φιλιππίδης
* **Εισιτήρια**: 54.183
* **Τηλεοπτική μετάδοση**: ΕΤ-2 (Γιώργος Παχάκης)

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1988-1989
Και

Η λέξη **και** μπορεί να αναφέρεται:

* Σύνδεσμος σε μια πρόταση ή φράση
* ϗ το τυπογραφικό σύμβολο «και»
* Και (συνοικία), συνοικία της Σμύρνης (Μικρά Ασία)
* Στη λογική πύλη AND.
Μεσογειακοί Αγώνες 1975

Οι **VII [[Μεσογειακοί Αγώνες]]** διεξήχθησαν στο Αλγέρι της Αλγερίας από τις 23 Αυγούστου ως τις 6 Σεπτεμβρίου 1975. Συμμετείχαν 2.444 αθλητές: 2.095 άνδρες και 349 γυναίκες από 15 χώρες της Μεσογείου σε 19 αθλήματα.

## Πίνακας μεταλλίων

## Εξωτερικοί σύνδεσμοι
*International Mediterranean Games Committee
*Mediterranean Games Athletic results at  '''gbrathletics''' website 

1975
Κατηγορία:Αθλητισμός στην Αλγερία
Κατηγορία:Πολυαθλητικές διοργανώσεις το 1975
Γλυκογονογένεση

μικρογραφία|Η διαδικασία της γλυκογονογένεσης
**Γλυκογονογένεση** (*αγγλ.* Glycogenesis) ονομάζεται η μεταβολική διαδικασία σύνθεσης του γλυκογόνου από γλυκόζη. 

Στην περίπτωση που έχει καλυφθεί η ανάγκη του οργανισμού σε γλυκόζη, η περίσσεια 6-φωσφο-γλυκόζη με τη βοήθεια της ορμόνης ινσουλίνης, εισέρχεται στα κύτταρα του σωματος από το αίμα και αποθηκεύεται σε μορφή γλυκογόνου, διαδικασία που πραγματοποιείται κατά κύριο λόγο στους σκελετικούς μύες και το ήπαρ. 

Το γλυκογόνο λειτουργεί έως μέσο αποθήκευσης ενέργειας όταν έχουν καλυφθεί οι ενεργειακές ανάγκες του οργανισμού, και μετατρέπεται ξανά σε γλυκόζη κατά τη διαδικασία της Γλυκογονόλυσης και με τη συμβολή της ορμόνης Γλυκαγόνης και Κορτιζόλης όταν τα επίπεδα γλυκόζης στο αίμα είναι χαμηλά (υπογλυκαιμία).

## Βήματα

* Η γλυκόζη μετατρέπεται σε 6-φωσφορική γλυκόζη με τη δράση της γλυκοκινάσης στο ήπαρ ή της εξοκινάσης στους μύες (και άλλους ιστούς) με τη μετατροπή του ATP σε ADP.
* Η 6-φωσφορική γλυκόζη μετατρέπεται σε γλυκόζη-1-φωσφορική με τη δράση της φωσφογλυκομουτάσης, περνώντας από την υποχρεωτική ενδιάμεση γλυκόζη-1,6-διφωσφορική.
* Η γλυκόζη-1-φωσφορική μετατρέπεται σε UDP-γλυκόζη με τη δράση του ενζύμου UDP-πυροφωσφορυλάση γλυκόζης. Σχηματίζεται πυροφωσφορικό, το οποίο αργότερα υδρολύεται από την πυροφωσφατάση σε δύο μόρια φωσφορικού.
* Το ένζυμο γλυκογονίνη χρειάζεται για τη δημιουργία αρχικών μικρών αλυσίδων γλυκογόνου, οι οποίες στη συνέχεια επιμηκύνονται και διακλαδίζονται από τα άλλα ένζυμα της γλυκογένεσης. Η γλυκογενίνη, ένα ομοδιμερές, έχει ένα υπόλειμμα τυροσίνης σε κάθε υπομονάδα που χρησιμεύει ως άγκυρα για το αναγωγικό άκρο του γλυκογόνου. Αρχικά, περίπου επτά με δώδεκα καταλοιπα γλυκόζης προστίθενται από UDP-γλυκόζης σε κάθε υπόλειμμα τυροσίνης από το ένα μονομερερές γλυκογονίνης στο άλλο μέσω αυτογλυκοζυλίωσης, σχηματίζοντας δεσμούς α(1→4).
* Μόλις σχηματιστεί μια αλυσίδα επτά  μονομερών γλυκόζης, η συνθάση γλυκογόνου συνδέεται με την αναπτυσσόμενη αλυσίδα γλυκογόνου και προσθέτει UDP-γλυκόζη στην ομάδα 4-υδροξυλίου του υπολείμματος γλυκόζης στο μη αναγωγικό άκρο της αλυσίδας γλυκογόνου, σχηματίζοντας περισσότερο α(1→ 4) ομόλογα στη διαδικασία.
* Οι κλάδοι δημιουργούνται από το ένζυμο διακλάδωσης γλυκογόνου (επίσης γνωστό ως αμυλο-α(1:4)→α(1:6)τρανσγλυκοζυλάση), το οποίο μεταφέρει το άκρο της αλυσίδας σε προγενέστερο τμήμα μέσω γλυκοσιδικού δεσμού α-1:6, σχηματίζοντας κλαδιά, τα οποία αναπτύσσονται περαιτέρω με την προσθήκη περισσότερων α-1:4 γλυκοσιδικών μονάδων.

## Παραπομπές


## Πηγές
*Διατροφή & Μεταβολισμός,* Λάμπρος Συντώσης, Κατερίνα Σκενδέρη, Ιατρικές Εκδόσεις Π. Χ. Πασχαλίδης, 2008.

## Εξωτερικοί σύνδεσμοι
* 

Κατηγορία:Μεταβολισμός
Γλυκοπηξία

Στη Βιοχημεία με τον όρο **γλυκοπηξία** ή **γλυκογονοπηξία**, (γαλλ. glycopéxie ή glycogénopéxie), χαρακτηρίζεται γενικά η εναποθήκευση της γλυκόζης, υπό μορφή γλυκογόνου, στους διάφορους ιστούς του οργανισμού.

Πρόκειται για βιοχημική διεργασία από τις σημαντικότερες του όργανισμού όπου εξασφαλίζει το φυσιολογικό επίπεδο της γλυκαιμίας, δηλαδή την περιεκτικότητα της γλυκόζης  στο αίμα, σε φυσιολογικά όρια.

## Πηγές
*"Εγκυκλοπαίδεια Πάπυρος Λαρούς Μπριτάννικα" τ.18ος σ.327.

Κατηγορία:Βιοχημεία
S/2006 S 1

Ο **S/2006 S 1** είναι ένας φυσικός δορυφόρος του Κρόνου. Η ανακάλυψή του ανακοινώθηκε απ´τους Σκοτ Σ. Σέπαρντ, Ντέιβιντ Σ. Τζούιτ, Τζαν Κλέυνα και Μπράιαν Τζ. Μάρσντεν στις 26 Ιουνίου του 2006. Η ομάδα παρουσίασε τις παρατηρήσεις που έγιναν από τις 4 Ιανουαρίου έως τις 30 Απριλίου του 2006. Ο S/2006 S 1 έχει διάμετρο
περίπου 6 χλμ. και η μέση απόσταση της τροχιάς του απ΄τον Κρόνο είναι 18930,2&nbsp;mm., σε 972,407 μέρες και έχει κλίση 154,2° ως προς την εκλειπτική (175,4° απ´τον Κρόνιο ισημερινό). Η εκκεντρότητά 
του είναι 0,1303°.

## Εξωτερικοί σύνδεσμοι
* Οι δορυφόροι του Κρόνου από τον Σκοτ Σέπαρντ 
* IAUC 8727: ''Δορυφόροι του Κρόνου'' 30 Ιουνίου 2006 (ανακάλυψη)
* MPEC 2006-M45: ''Οκτώ νέοι δορυφόροι του Κρόνου'' 26 Ιουνίου 2006

Κατηγορία:Φυσικοί δορυφόροι Κρόνου
Νάνα

Στην ελληνική μυθολογία με το όνομα **Νάνα** είναι γνωστή μία θυγατέρα του ποτάμιου θεού Σαγγαρίου. Σύμφωνα με τους τοπικούς μικρασιατικούς μύθους, και πιο συγκεκριμένα στην παράδοση της Φρυγίας τη σχετική με τον Άττι, η Νάνα έλαβε ως δώρο τον «μαγικό καρπό» που τη γονιμοποίησε.

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Κατηγορία:Πρόσωπα της ελληνικής μυθολογίας
Κατηγορία:Φρυγικές θεότητες
Ναός (μυθολογία)

Στην ελληνική μυθολογία με το όνομα **Ναός** είναι γνωστός ένας δισέγγονος του Ευμόλπου, βασιλιά της Ελευσίνας. Επομένως ο Ναός ήταν τρισέγγονος του θεού Ποσειδώνα και της Χιόνης. Μυθολογείται ότι ο Ναός είχε καθιερώσει τα ιερά «Μυστήρια» της θεάς Δήμητρας στην Αρκαδία.

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Ναος
Ναρκαίος

Στην ελληνική μυθολογία με το όνομα **Ναρκαίος** είναι γνωστός ένας γιος του θεού Διονύσου και της Φυσκόας. Ο Ναρκαίος ήταν Ηλείος και, μετά από νικηφόρους αγώνες των κατοίκων της Ήλιδας εναντίον των γειτόνων τους, ίδρυσε προς τιμή της θεάς Αθηνάς ιερό. Με τον τρόπο αυτό προήλθε κατά την παράδοση η τοπική αρχαία θρησκευτική επίκληση της Αθηνάς στην Ήλιδα: **«Ναρκαία Αθηνά»**.

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Ναρκαιος
Γλυκαιμία

Με τον όρο **γλυκαιμία**, (*glycemia*), χαρακτηρίζεται το φυσιολογικό επίπεδο περιεκτικότητας της γλυκόζης στο αίμα και που προσδιορίζεται στο ένα γραμμάριο ανά λίτρο. Ανώτερο επίπεδο του φυσιολογικού χαρακτηρίζεται "*υπεργλυκαιμία*" ενώ το αντίθετο "*υπογλυκαιμία*".

Η ρύθμιση του φυσιολογικού επιπέδου εξαρτάται από το πάγκρεας και συγκεκριμένα από τα νησίδια του Λάγκερχανς από τα οποία και εκκρίνεται η ινσουλίνη η οποία και είναι υπεύθυνη για την αποθεματοποίηση, (γλυκοπηξίας), της πλεονάζουσας στο αίμα γλυκόζης.

Με τις σύγχρονες μικρομεθόδους ο προσδιορισμός της γλυκαιμίας στο αίμα, που βασίζεται κυρίως στις αναγωγικές ιδιότητες της γλυκόζης, φθάνει ακόμη και στο δέκατο του χιλιοστόλιτρου του αίματος (0,1 ml), που κρίνεται αρκετά ικανοποιητικό.

## Πηγές
* "Εγκυκλοπαίδεια Πάπυρος Λαρούς Μπριτάννικα" τ.18ος σ.315.

Κατηγορία:Βιοχημεία
Κατηγορία:Διαβήτης (ασθένεια)
Κατηγορία:Ανθρώπινη ομοιόσταση
Γλυκοποιός

Στη Βιοχημεία με τον όρο **γλυκοποιός**, (glucoformateur), χαρακτηρίζεται κάθε οργανική ένωση από την οποία μπορεί να σχηματιστεί γλυκόζη, (κατά τη διαδικασία της λεγόμενης γλυκογένεσης), ή γλυκογόνο, (κατά τη διαδικασία εκείνης της γλυκογονογένεσης).

Πολλά αμινοξέα όπως η αλανίνη, η γλυκίνη, το γλουταμινικό οξύ και το ασπαραγινικό οξύ είναι γλυκοποιές ενώσεις.

## Πηγές
*"Εγκυκλοπαίδεια Πάπυρος Λαρούς Μπριτάννικα" τ.18ος σ.327.

Κατηγορία:Βιοχημεία
Κατηγορία:Οργανικές ενώσεις
Νέανδρος (μυθολογία)

Στην ελληνική μυθολογία με το όνομα **Νέανδρος** είναι γνωστός ένας γιος του Μακαρέως ή Μάκαρος, του μυθικού οικιστή και βασιλιά της Λέσβου. Ο Νέανδρος αποίκησε τη νήσο Κω. Αδέλφια του Νεάνδρου ήταν οι: Μήθυμνα, Ίσσα, Αρίσβη, `Αμφισσα, Κυδρόλαος, Λεύκιππος και Ερεσσός.

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Κατηγορία:Πρόσωπα της ελληνικής μυθολογίας
Νέαιρα

Στην ελληνική μυθολογία με το όνομα **Νέαιρα** (συναντάται και με τη γραφή **Νεαίρα** ή **Νεέρα**) είναι γνωστά τα εξής πρόσωπα:

# Η Νέαιρα (εταίρα), γνωστή από το διασωθέν κείμενο «Κατά Νεαίρας» του Απολλόδωρου, που αποδιδόταν στο Δημοσθένη και θεωρείται έργο αγνώστου που αποκαλείται από τη βιβλιογραφία ΨευδοΔημοσθένης
# Η σύζυγος του βασιλιά της Τεγέας, του Αλέου. Ήταν κόρη του Πρωτέως. Σύμφωνα με την παράδοση, θυγατέρα της Νέαιρας και του Αλέου ήταν η Αύγη, από την οποία η Νέαιρα έγινε γιαγιά του Τηλέφου, γιου του ήρωα Ηρακλή.
# Η σύζυγος του Στρυμόνα και μητέρα της Ευάδνης.
# Μία από τις θυγατέρες της Νιόβης.
# Μια από τις 3.000 Ωκεανίδες, κόρες των Τιτάνων αδελφιών Ωκεανού και Τηθύος.
# Μία Νύμφη, μητέρα της Λαμπετίης και της Φαέθουσας από τον Ήλιο.
# Κόρη του ποτάμιου θεού Έρμου και μητέρα του Δρησαίου από τον Θειοδάμαντα.

## Παραπομπές

## Πηγή
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Νεαιρα
Νέσσος

:*Για τον [[Αρχαίος Έλληνας|αρχαίο Έλληνα]] [[Φιλόσοφος|φιλόσοφο]], δείτε: [[Νέσσος ο Χίος]].*

Στην ελληνική μυθολογία ο **Νέσσος** ήταν Κένταυρος, γιος του Ιξίωνα και της Νεφέλης.

## Σύμφωνα με τη μυθολογία
Ο Νέσσος είχε λάβει μέρος στην πάλη του Φόλου με τον Ηρακλή. Αφού καταδιώχθηκε από τον ήρωα, ο Νέσσος εγκαταστάθηκε στις όχθες του ποταμού Ευήνου, όπου εργαζόταν ως περαματάρης, περνώντας πεζούς διαβάτες στην άλλη πλευρά του ποταμού πάνω στην πλάτη του.

Εκεί, μετά από χρόνια, ο Νέσσος συνάντησε για δεύτερη φορά τον Ηρακλή όταν αυτός βρισκόταν μαζί με τη Δηιάνειρα. Ο Ηρακλής πέρασε κολυμπώντας το ποτάμι, αλλά εμπιστεύθηκε τη Δηιάνειρα να την περάσει ο Νέσσος. Όμως, ο Νέσσος αποπειράθηκε να απαγάγει τη Δηιάνειρα (ή κατά μία εκδοχή να τη βιάσει), οπότε ο Ηρακλής τον σκότωσε τοξεύοντάς τον με τα δηλητηριώδη βέλη του (κατά μια εκδοχή χτυπώντας τον με το ρόπαλό του).

## Ο θάνατος του Νέσσου
Πεθαίνοντας όμως ο Νέσσος έδωσε στη Δηιάνειρα ένα δήθεν ερωτικό φίλτρο ανακατεμένο με το αίμα ή/και το σπέρμα του, λέγοντάς της ότι αν ο Ηρακλής έπαυε ποτέ να την αγαπά έπρεπε να του δώσει να φορέσει ένδυμα εμποτισμένο με αυτό το υγρό. Αυτό και έγινε μετά από καιρό, όταν η Δηιάνειρα θέλησε να κάνει τον ήρωα να ξεχάσει την Ιόλη: απέστειλε στον Ηρακλή ένα χιτώνα εμποτισμένο με το «φίλτρο». Αυτός ο **«Χιτώνας του Νέσσου»** υπήρξε το φονικό όργανο που σκότωσε τον μέγιστο των Ελλήνων μυθικών ηρώων, τον Ηρακλή, με φρικτούς πόνους.

Ο θάνατος του Κενταύρου Νέσσου απεικονίζεται πάνω σε γνωστό αγγείο. Σε αυτή την αναπαράσταση, ο Ηρακλής, κρατώντας ξίφος, έχει το ένα πόδι του πάνω στη ράχη του Νέσσου και τον αρπάζει από τα μαλλιά, ενώ ο Κένταυρος ικετεύει τον ήρωα για τη σωτηρία του.
## Δείτε επίσης
* Ο αστεροειδής **[[7066 Νέσσος]]** (7066 Nessus), που ανακαλύφθηκε το 1993 και ανήκει στην κατηγορία των Κενταύρων, πήρε το όνομά του από το μυθικό αυτό πλάσμα.

## Παραπομπές


## Πηγές
* Έμι Πάτση-Γκάριν: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα, 1969

Κατηγορία:Κένταυροι
Κατηγορία:Ηρακλής
Κατηγορία:Πρόσωπα της ελληνικής μυθολογίας
Νάννακος

Στην ελληνική μυθολογία ο **Νάννακος** ήταν βασιλιάς της Φρυγίας σε μια πολύ παλιά εποχή, πριν από τον Κατακλυσμό. Ο ίδιος ο Νάννακος είχε προβλέψει τον Κατακλυσμό και είχε οργανώσει δημόσιες προσευχές για να αποτρέψει αυτή την καταστροφή. Οι προσευχές αυτές συνοδεύονταν από θρήνους και από αυτό προήλθε η παροιμιώδης φράση *«τα Ναννάκου κλαϋσομαι»*.

Σύμφωνα με μία άλλη παράδοση, ο Νάννακος έζησε τριακόσια έτη. Υπήρχε κάποιος χρησμός που έλεγε πως όταν θα πέθαινε ο Νάννακος, θα χανόταν όλος ο λαός του. Πραγματικά, λίγο μετά τον θάνατο του Ναννάκου (τον οποίο θρήνησαν πάρα πολύ οι υπήκοοί του) επήλθε ο Κατακλυσμός του Δευκαλίωνα και έτσι εκπληρώθηκε ο χρησμός.ΙΩΑΝΝΑ ΤΗΝ ΕΒΑΨΕΣ ΘΑ ΦΑΣ ΣΠΑΜ ΤΑ ABS ΤΟΥ ΦΙΛΙΞ ΑΝΤΕ ΤΩΡΑ🤬

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Ναννακος
Κατηγορία:Κατακλυσμοί
Νέσσονας

Στην ελληνική μυθολογία με το όνομα **Νέσσονας** (***Νέσσων***) είναι γνωστός ένας γιος του Θεσσαλού. Από τον Νέσσωνα η Θεσσαλία επονομάσθηκε πολύ παλιά και **Νεσσωνίς**. Ο Νέσσονας δεν πρέπει να συγχέεται με τον Κένταυρο Νέσσο.

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Νεσσονας
Νίκαια (μυθολογία)

Στην ελληνική μυθολογία η **Νίκαια** ήταν μία Ναϊάδα, θυγατέρα του ποτάμιου θεού Σαγγαρίου και της θεάς Κυβέλης. Παρότι η Νίκαια ήταν ωραιότατη, απεχθανόταν τον έρωτα και αγαπούσε μόνο το κυνήγι. Κάποτε ο βοσκός `Υμνος από τη Φρυγία ερωτεύθηκε τη Νίκαια. Η Νίκαια όμως όχι μόνο απέκρουσε τον έρωτά του, αλλά και τον σκότωσε για να μη την ενοχλεί. Τότε ο θεός Έρως οργίσθηκε για τη βίαιη αυτή πράξη και ενέπνευσε σφοδρό πόθο για τη Νίκαια στον ίδιο τον θεό Διόνυσο. Αλλά η Νίκαια απέκρουσε ακόμα και τον Διόνυσο. Ο θεός μπόρεσε να την κατακτήσει μόνο όταν τη μέθυσε, μετατρέποντας σε κρασί το νερό κάποιας πηγής. Από την ένωσή τους γεννήθηκε η Τελετή. Η Νίκαια ήθελε στην αρχή να αυτοκτονήσει, αλλά τελικώς συμφιλιώθηκε με τον Διόνυσο και απέκτησαν μαζί ένα ακόμα παιδί, τον Σάτυρο. Προς τιμή της ο Διόνυσος ίδρυσε την πόλη Νίκαια στη Μικρά Ασία.

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Νικαια
Κατηγορία:Βιθυνία
Νίκαια
Νικόμαχος (μυθολογία)

Στην ελληνική μυθολογία με το όνομα **Νικόμαχος** είναι γνωστός ένας πανάρχαιος Μεσσήνιος θεραπευτής θεός, γιος του Μαχάονα και αδελφός του Γοργάσου. Οι αρχαίοι Έλληνες θεωρούσαν τον Νικόμαχο ως απώτατο πρόγονο του φιλοσόφου Αριστοτέλη (του οποίου ο πατέρας και ο γιος ονομάζονταν επίσης «Νικόμαχος»). Η τοπική αυτή θεότητα φαίνεται ότι λατρευόταν μάλλον κυρίως στις Φαρές της Μεσσηνίας.

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Νικομαχος
Νιρέας

Στην ελληνική μυθολογία ο **Νιρέας** (***Νιρεύς*** 

## Πηγές
* Κρουσίου *Λεξικόν Ομηρικόν*, διασκευή από την 6η γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969
*  

Κατηγορία:Τρωικός Πόλεμος
Κατηγορία:Βασιλείς της ελληνικής μυθολογίας
Κατηγορία:Μνηστήρες της Ωραίας Ελένης
Κατηγορία:Μυθολογία της αρχαίας Σύμης
Νήστις

: * *Αυτό το άρθρο αναφέρεται στο μυθικό πρόσωπο. Για το τμήμα του εντέρου βλ. [[νήστιδα]].*

Στην ελληνική μυθολογία με το όνομα **Νήστις** είναι γνωστή μία θεότητα, την οποία ο Εμπεδοκλής αναφέρει ως προσωποποίηση του σπέρματος και του νερού. Ο Μέγας Φώτιος γράφει πιο συγκεκριμένα ότι η Νήστις ήταν μία τοπική θεότητα της Σικελίας.

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Νηστις
Νίσος (μυθολογία)

Στην ελληνική μυθολογία, με το όνομα **Νίσος** είναι γνωστά τα παρακάτω τρία διαφορετικά πρόσωπα:

# Νίσος (Πανδίονος), μυθικός βασιλιάς των Μεγάρων
# Νίσος (Υρτάκου), σύντροφος του Αινεία.
# Ο Νίσος από το Δουλίχιο, υιός του Αρετία και πατέρας του Αμφινόμου. Αυτός ο Νίσος αναφέρεται στην *[[Οδύσσεια]]*.

*Εξάλλου, «Νίσος» ήταν ένα προσωνύμιο του Σειληνού, του θετού πατέρα του Διονύσου.

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Νισος
Κατηγορία:Ιταλική μυθολογία
Νάνας

Στην ελληνική μυθολογία ο **Νάνας** ήταν γιος του Τευταμίδη και βασιλιάς των Πελασγών της Θεσσαλίας. Ο Νάνας καταγόταν από τον ίδιο τον Πελασγό. Στα χρόνια της βασιλείας του (πριν από τον Τρωικό Πόλεμο) οι Πελασγοί εκδιώχθηκαν από τη Θεσσαλία εξαιτίας της καθόδου των ελληνικών φύλων και πολλοί πήγαν στην Ιταλία. Εκεί κυρίευσαν τον Κρότωνα και εγκαταστάθηκαν, αλλάζοντας το όνομά τους σε «Τυρρηνούς».

## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Νανας
Νινύας

Στην ελληνική μυθολογία με το όνομα **Νινύας** είναι γνωστός ο γιος του Νίνου και της Σεμιράμιδος. Ο Νίνυας υποτίθεται ότι διαδέχθηκε τον πατέρα του στον θρόνο της Ασσυρίας, αλλά δεν αναφέρεται από κάποια ασσυροβαβυλωνιακή πηγή, πράγμα που τον ταξινομεί ως πλάσμα των ελληνικών μύθων που αφορούν τους αρχαίους λαούς της Μεσοποταμίας.

## Παραπομπές


## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

## Εξωτερικοί σύνδεσμοι
* 

Κατηγορία:Μυθικοί βασιλείς της Ασσυρίας
19 Φορτούνα

Η **Φορτούνα (Fortuna)** είναι ένας πολύ μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,13. Ανακαλύφθηκε το 1852 από τον Τζον Ράσελ Χιντ, που παρατηρούσε από το Λονδίνο, και έλαβε το όνομα της θεάς της τύχης στη ρωμαϊκή μυθολογία.

Η μέση διάμετρος της Φορτούνας είναι 225 χλμ. Η μάζα της εκτιμάται σε 12 τετράκις εκατομμύρια τόνους (μέση πυκνότητα 2,0 gr/cm). Η μέση επιτάχυνση της βαρύτητας στον ισημερινό της Φορτούνας εκτιμάται σε 6,29 cm/sec², δηλαδή η βαρύτητα εκεί είναι 156 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 119 m/sec.

Ο φασματικός τύπος της Φορτούνας είναι **G**, δηλαδή η σύστασή της είναι παρόμοια με εκείνη του μεγαλύτερου αστεροειδή της Κύριας Ζώνης, της Δήμητρας, και φέρει ίχνη σκούρων οργανικών χημικών ενώσεων (θολίνες). Η μέση θερμοκρασία στην επιφάνειά της εκτιμάται σε 92 περίπου βαθμούς Κελσίου κάτω από το μηδέν. Το μέσο άλβεδο της επιφάνειας είναι μόλις 0,028 ως 0,037, πράγμα που την καθιστά έναν από τους σκοτεινότερους αστεροειδείς διαμέτρου > 150 χλμ.

Η Φορτούνα περιστρέφεται γύρω από τον εαυτό της μία φορά κάθε 7 ώρες και 27 λεπτά. Η μέση ταχύτητά της καθώς περιφέρεται γύρω από τον Ήλιο ανέρχεται σε 18,94 km/sec (68.180 χιλιόμετρα την ώρα).

Η Φορτούνα παρατηρήθηκε από το Διαστημικό Τηλεσκόπιο Χαμπλ το 1993, οπότε έγινε ορατή ως δίσκος, και όχι ως απλό σημείο φωτός (μέγιστη γωνιακή διάμετρος 0,25 δευτερόλεπτο του τόξου). Δεν ανιχνεύθηκε κάποιος δορυφόρος.

## Παραπομπές


## Εξωτερικοί σύνδεσμοι
* Φωτογραφίες του τηλεσκοπίου Χάμπλ από την παρακολούθηση αστεροιδών  1998

Φορτουνα
Κύπελλο Ελλάδος ποδοσφαίρου ανδρών 1989-90

Στην **48η** διοργάνωση του **κυπέλλου Ελλάδας 1989-90** μετείχαν συνολικά 76 ομάδες (18 Α' εθνικής, 18 Β' εθνικής και 40 Γ' εθνικής κατηγορίας) και διεξήχθη σε 6 γύρους, συμπεριλαμβανομένου του τελικού.

Ήταν μια πολύ ενδιαφέρουσα διοργάνωση που χαρακτηρίσθηκε από αμφίρροπες αναμετρήσεις και αρκετές εκπλήξεις, κυριώτερη των οποίων υπήρξε ο αποκλεισμός της ΑΕΚ από τον νεοφώτιστο στην Α' εθνική Ιωνικό στον Β' γύρο, την ίδια στιγμή που ο ΠΑΟΚ απέκλειε στα πέναλτι τη Σπάρτη (με τον τερματοφύλακα του ΠΑΟΚ Γκιτσιούδη να αποκρούει και τα 4 σουτ των αντιπάλων παικτών) και ο Ηρακλής τον Ηλυσιακό στην παράταση, με τον κανονισμό του εκτός έδρας γκολ.

Στον Γ' γύρο ο ΠΑΟΚ αποκλείστηκε στην ίδια διαδικασία από τον Ολυμπιακό μετά από δύο επεισοδιακούς αγώνες, ενώ στους προημιτελικούς εντυπωσιακές υπήρξαν οι προκρίσεις του Παναθηναϊκού επί του Ηρακλή (6-1 και 0-3), αλλά και του ΟΦΗ επί του Αθηναϊκού που ανέτρεψε με σκορ 5-0 το σε βάρος του 3-0 του πρώτου αγώνα. Σε 2 πολύ ενδιαφέροντες ημιτελικούς στη συνέχεια ο Ολυμπιακός απέκλεισε τον Παναθηναϊκό στην παράταση και ο ΟΦΗ τον Απόλλωνα με ένα γκολ στα τελευταία λεπτά του επαναληπτικού αγώνα.

Στον τελικό ο Ολυμπιακός νικώντας με σκορ 4-2 τον ΟΦΗ έφτασε μετά από 9 χρόνια στην κατάκτηση του κυπέλλου, ενώ για την κρητική ομάδα ήταν η δεύτερη και τελευταία φορά ως τώρα (σαιζόν 2023-24) που κατάφερε να φτάσει στον τελικό. Από τα αποτελέσματα του Α' γύρου (φάσης των ομίλων) εντυπωσιακότερα σκορ ήταν το 8-0 που σημείωσε ο Ολυμπιακός επί του Ηρόδοτου και το 7-0 του Ηρακλή επί της Αναγέννησης Κολινδρού. Πρώτοι σκόρερς της διοργάνωσης ήταν από κοινού οι Λάγιος Ντέταρι και Δημήτρης Σαραβάκος (8 γκολ).

## Οι αγώνες

## Ο τελικός

* Αθήνα, Ολυμπιακό Στάδιο, Πέμπτη 17 Μαΐου 1990
*  **[[Αρχείο:630px seven vertical stripes HEX-ED1C24 and White.svg|24px]] [[Ολυμπιακός Σύνδεσμος Φιλάθλων Πειραιώς (ποδόσφαιρο)|Ολυμπιακός]]** - 24px ΟΦΗ **4-2** (ημίχρονο: 2-0)
* **Σκόρερς**: Τσαλουχίδης (12' 13px|Πετυχημένο κεφαλιά, 69' 13px|Πετυχημένο σουτ), Ντέταρι (29' 13px|Πετυχημένο πέναλτι, 90' 13px|Πετυχημένο σουτ) -- &nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;Βλαστός (48' 13px|Πετυχημένο κεφαλιά), Τσίμπος (53' 13px|Πετυχημένο σουτ)
* **Διαιτητής**: Σταύρος Ζακεστίδης (Θεσσαλονίκης) -- Επόπτες: Κάννος, Φιλιππίδης
* **Εισιτήρια**: 47.627
* **Τηλεοπτική μετάδοση**: ΕΤ 2 (Παύλος Γερακάρης)

## Παραπομπές


Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1989-1990
Μεσογειακοί Αγώνες 1997

Οι **13οι [[Μεσογειακοί Αγώνες]]** διεξήχθησαν στo Μπάρι της Ιταλίας από τις 13 ως τις 25 Ιουνίου 1997. Συμμετείχαν 2.999 αθλητές: 2.195 άνδρες και 804 γυναίκες από 21 χώρες της Μεσογείου σε 27 αθλήματα.

## Πίνακας μεταλλίων

## Εξωτερικοί σύνδεσμοι
*International Mediterranean Games Committee
*Mediterranean Games Athletic results at  '''gbrathletics''' website 

1997
Κατηγορία:Αθλητισμός στην Ιταλία
Κατηγορία:Πολυαθλητικές διοργανώσεις το 1997
Μεσογειακοί Αγώνες 2001

Οι **ΧΙV [[Μεσογειακοί Αγώνες]]** διεξήχθησαν στην Τύνιδα της Τυνησίας από τις 2 ως τις 15 Σεπτεμβρίου 2001. Συμμετείχαν 3.041 αθλητές, που ήταν νέο ρεκόρ στην ιστορία των αγώνων και οφειλόταν στην αύξηση του αριθμού των αθλητριών. Μετείχαν 2.002 άνδρες και 1.039 γυναίκες από 23 χώρες της Μεσογείου σε 24 αθλήματα.

## Πίνακας μεταλλίων

## Εξωτερικοί σύνδεσμοι
*International Mediterranean Games Committee
*Mediterranean Games Athletic results at  '''gbrathletics''' website 

2001
Κατηγορία:Αθλητισμός στην Τυνησία
Κατηγορία:Πολυαθλητικές διοργανώσεις το 2001
Γλυκαντικές ουσίες

Με τον όρο **γλυκαντικές ουσίες** ή **γλυκαντικά**, χαρακτηρίζονται πρόσθετες ουσίες φυσικής ή συνθετικής προέλευσης που χρησιμοποιούνται, είτε για να προσδώσουν γλυκιά γεύση στα τρόφιμα, είτε ως επιτραπέζια γλυκαντικά.

## Τεχνητές γλυκαντικές ουσίες
Οι τεχνητές γλυκαντικές ουσίες χρησιμοποιούνται ως υποκατάστατα της ζάχαρης:
* για τη γλύκανση τροφίμων ή
* σε ειδικά προϊόντα που προορίζονται για διαβητικούς ή
* για κάποιες επιθυμητές δίαιτες.
Οι ουσίες αυτές αν και υπερτερούν σε γλυκύτητα της ζάχαρης εν τούτοις δεν αφομοιώνονται από τον οργανισμό.

Κυριότερη τέτοια ουσία της κατηγορίας αυτών είναι ή σακχαρίνη που αποτελεί παράγωγο του βενζοϊκού οξέος. Παλαιότερα, για τον ίδιο σκοπό, χρησιμποιούνταν κυκλαμικά άλατα που όμως αποσύρθηκαν από την κυκλοφορία, από το 1970, λόγω αποδεδειγμένης καρκινογόνου δράσης σε πειραματόζωα, χωρίς όμως αυτό να έχει επαληθευθεί και για ανθρώπους, εγείροντας έτσι πολλές αμφιβολίες.

Στα τελευταία χρόνια παρατηρείται μεγάλος όγκος έρευνας για ανακάλυψη νέων γλυκαντικών ουσιών μεταξύ των οποίων περιλαμβάνεται η γλυκορριζίνη, η διυδροχαλκόνη, η φλαβόνη καθώς και η φυσική γλυκοπρωτεΐνη "μιράκλ φρούιτ" (miracle fruit), που παράγεται από εξωτικά φυτά της δυτικής Αφρικής και που σήμερα η καλλιέργειά τους έχει επεκταθεί και στις ΗΠΑ.

## Δείτε επίσης
* Προσθετικά τροφίμων

## Παραπομπές


Κατηγορία:Βιοτεχνολογία
*
Μεσογειακοί Αγώνες 2005

Οι **15οι [[Μεσογειακοί Αγώνες]]** διεξήχθησαν στην Αλμερία της Ισπανίας από τις 24 Ιουνίου ως τις 3 Ιουλίου 2005. Συμμετείχαν 3.214 αθλητές, που ήταν νέο ρεκόρ στην ιστορία των αγώνων: 2.134 άνδρες και 1.080 γυναίκες από 21 χώρες της Μεσογείου. Διεξήχθησαν 258 αγωνίσματα, τα περισσότερα στην ιστορία των αγώνων, από 27 αθλήματα.

## Πίνακας μεταλλίων

## Αθλήματα

Τα αθλήματα που διεξήχθησαν στους 15ους Μεσογειακούς Αγώνες  ήταν:

## Εξωτερικοί σύνδεσμοι

* International Mediterranean Games Committee
* Mediterranean Games Athletic results at  '''gbrathletics''' website 
* Almeria 2005 results
*  Almeria 2005 official website

2005
Κατηγορία:Αθλητισμός στην Ισπανία
Κατηγορία:Πολυαθλητικές διοργανώσεις το 2005
Χρεμωνίδης

Ο **Χρεμωνίδης**, γιος του Ετεοκλή, ήταν Αθηναίος πολιτικός και στρατηγός. Με πρόταση του στην Εκκλησία του Δήμου δημιουργήθηκε αντι-Μακεδονική συμμαχία ανάμεσα στην Αθήνα, τη Σπάρτη και την Πτολεμαϊκή Αίγυπτο και κήρυξε πόλεμο ενάντια στον Αντίγονο Γονατά που έμεινε γνωστός ως Χρεμωνίδειος πόλεμος ( 267 - 261 π.Χ. ) Με τη βοήθεια του Πτολεμαίου Β' του Φιλάδελφου η συμμαχία κατάφερε να πετύχει νίκες στη θάλασσα αλλά σε επιχειρήσεις στην ξηρά επικράτησε ο Μακεδονικός στρατός. Η Αθήνα πολιορκήθηκε και αναγκάστηκε να παραδοθεί το 262 ή το 261 π.Χ. Ο Χρεμωνίδης και ο αδελφός του, Γλαύκων, αναγκάστηκαν να εγκαταλείψουν την Αθήνα και να καταφύγουν στην Αίγυπτο. Εκεί ο Χρεμωνίδης έγινε ναύαρχος του Αιγυπτιακού στόλου και ο αδερφός του ιερέας. Ο Χρεμωνίδης όμως πέρα από πολύ ικανός πολιτικός και στρατηγός ήταν και στωικός φιλόσοφος, ανήκε δηλαδή στη φιλοσοφική σχολή του Ζήνωνα και στους οπαδούς του.

Κατηγορία:Αρχαίοι Έλληνες στρατηγοί
Κατηγορία:Αρχαίοι Έλληνες φιλόσοφοι
Κατηγορία:Αρχαίοι Αθηναίοι
Κατηγορία:Στωικοί φιλόσοφοι
Στίβος στους Ολυμπιακούς Αγώνες 2008 - Δισκοβολία Γυναικών

Το αγώνισμα της **[[Δισκοβολία|δισκοβολίας]]** των γυναικών στο πρόγραμμα του στίβου των Ολυμπιακών Αγώνων του Πεκίνου πραγματοποιήθηκε την Παρασκευή 15 και τη Δευτέρα 18 Αυγούστου 2008 στο Εθνικό Στάδιο του Πεκίνου. Πήραν μέρος 38 αθλήτριες που προέρχονταν από 24 χώρες. Η Αμερικανίδα Στέφανι Μπράουν-Τράφτον, μία αθλήτρια χωρίς κάποια διεθνή διάκριση έως εκείνη τη στιγμή, έκανε την έκπληξη και κατέκτησε το χρυσό μετάλλιο. Το ασημένιο μετάλλιο πήγε στην Κουβανή Γιαρέλις Μπάρριος και το χάλκινο στην Ολένα Αντόνοβα από την Ουκρανία.

Η Μπράουν-Τράφτον έγινε η πρώτη Αμερικανίδα που κέρδισε στη δισκοβολία στους Ολυμπιακούς Αγώνες από το 1932 και τη νίκη της Λίλιαν Κόπλαντ. Μάλιστα η τελευταία αθλήτρια από τις Ηνωμένες Πολιτείες που είχε ανέβει στο βάθρο ήταν η Λέσλι Ντενίζ η οποία κατέκτησε το ασημένιο μετάλλιο το 1984 στο Λος Άντζελες, όταν λόγω του μποϋκοτάζ απουσίαζαν οι αθλήτριες από την ανατολική Ευρώπη. Στα αξιοσημείωτα του αγώνα ανήκει η συμμετοχή της 48χρονης Ελίνα Ζβέρεβα, νικήτριας το 2000 στο Σίδνεϋ και της 43χρονης Ιρίνα Γιατσένκο.

## Προκριματικά
Οι προκριματικοί διεξήχθησαν το απόγευμα της 15ης Αυγούστου. Οι δισκοβόλοι έπρεπε να ρίξουν τουλάχιστον 61,50 μέτρα για να προκριθούν στον τελικό, επίδοση που είχε οριστεί ως όριο πρόκρισης. Εννέα αθλήτριες έπιασαν αυτήν την επίδοση ενώ πέρασαν και οι τρεις καλύτερες από τις υπόλοιπες ώστε να συμπληρωθεί η δωδεκάδα του τελικού.

Το πρώτο γκρουπ ξεκίνησε στις 19:55 τοπική ώρα (UTC+8).

Το δεύτερο προκριματικό γκρουπ ξεκίνησε στις 19:55 τοπική ώρα (UTC+8).

## Τελικός
Ο τελικός διεξήχθη στις 18 Αυγούστου 2008 και ξεκίνησε στις 19:00 τοπική ώρα (UTC+8). Οι επιδόσεις των αθλητριών κυμάνθηκαν σε ασυνήθιστα χαμηλό επίπεδο για μεγάλη διοργάνωση. Η επίδοση των 64,74 μέτρων είναι ήταν η χαμηλότερη επίδοση για νικήτρια από το 1968. Μάλιστα αθλήτρια με αυτή την επίδοση δεν θα κέρδιζε μετάλλιο σε κανέναν ολυμπιακό τελικό μετά το 1972.

## Παραπομπές
* Επίσημα αποτελέσματα τελικού , IAAF
* Επίσημα αποτελέσματα προκριματικών, IAAF 
* Women's Discus Throw - FINAL, αναφορά για τον τελικό στην ιστοσελίδα της IAAF

Κατηγορία:Θερινοί Ολυμπιακοί Αγώνες 2008
Κατηγορία:Δισκοβολία
Διώνη (δορυφόρος)

Η **Διώνη** () είναι ο τέταρτος μεγαλύτερος από τους 62 φυσικούς δορυφόρους του πλανήτη Κρόνου και ο δέκατος πέμπτος, κατά σειρά μεγέθους, δορυφόρος του ηλιακού συστήματος. Η Διώνη έχει μέση διάμετρο 1.123 χιλιόμετρα και απέχει από τον πλανήτη Κρόνο 377.400 χιλιόμετρα. Πήρε το όνομά της από την τιτανίδα Διώνη, η οποία ήταν αδελφή του Κρόνου κατά την Ελληνική μυθολογία. Η άλλη σημερινή ονομασία του δορυφόρου είναι **Κρόνος IV** (Saturn IV).

Ο Κασίνι  ονόμασε τους τέσσερις δορυφόρους που ανακάλυψε (Τηθύς, Διώνη, Ρέα, Ιαπετός) *Sidera Lodoicea*, δηλαδή αστέρια του Λουδοβίκου προς τιμή του βασιλιά Λουδοβίκου ΙΔ'. Το 1847 όμως ο Τζον Χέρσελ έδωσε σε αυτούς τους δορυφόρους ονόματα Τιτάνων, οι οποίοι ήταν αδέλφια του Κρόνου.

Η Διώνη αποτελείται κυρίως από πάγο και έχει βραχώδη πυρήνα, ο οποίος αντιπροσωπεύει το 1/3 της συνολικής μάζας της. Η επιφάνεια της βρίθει από κρατήρες, κυρίως στο επόμενο ημισφαίριο της, δηλαδή αυτό που δεν είναι στη διεύθυνση κίνησης του δορυφόρου.


Αρχείο:Dione.jpg
Αρχείο:Dione_Voyager-1.png


## Παραπομπές


## Εξωτερικοί σύνδεσμοι

* Διώνη από την Εξερεύνηση του Ηλιακού Συστήματος της NASA 
* Οι δορυφόροι του Κρόνου από τον Σκοτ Σέπαρντ 

Διωνη
Γαλακτόζη

Η **γαλακτόζη** (galactose) είναι ένας υδατάνθρακας, μονοσακχαρίτης που δεν απαντάται ελεύθερος στη φύση, και που ενώνεται με τη γλυκόζη προκειμένου να σχηματίσει τη λακτόζη, ένα δισακχαρίτη που απαντάται στο γάλα.

## Γενικά
Η γαλακτόζη είναι φυσικό προϊόν της πέψης και απορροφάται από το έντερο σε μεγαλύτερο βαθμό απ΄ ότι οι άλλοι μονοσακχαρίτες. Πρόκειται για λευκή ουσία με σημείο τήξης τους 166&nbsp;°C. Υφίσταται αλκοολική ζύμωση με αργότερο ρυθμό από τη γλυκόζη, τη μαννόζη και τη φρουκτόζη. Με ήπια οξειδωτικά μέσα μετατρέπεται σε γαλακτονικό οξύ, ενώ με ισχυρά σε γαλακταρικό οξύ και με αναγωγικά σε δουλκιτόλη (ή δουλκίτη). Κατά τον μεταβολισμό η γαλακτόζη καταλύεται από το ένζυμο γαλακτοκινάση.

## Είδη
Ανάλογα με τον δεξιόστροφο D ή αριστερόστροφο L αντιποδα του μορίου της η γαλακτόζη διακρίνεται σε D-γαλακτόζη και L-γαλακτόζη.

Η **D-γαλακτόζη** βρίσκεται κυρίως στα γλυκολιποειδή που απαντώνται στον εγκέφαλο και σε νευρικούς ιστούς των ζώων, καθώς επίσης αποτελεί τμήμα του μορίου της εξτεσίνης που με τη σειρά της αποτελεί δομικό υλικό των φυτικών κυτταρικών τοιχωμάτων. Επίσης απαντάται και στη καζεΐνη του αγελαδινού γάλακτος καθώς και στο αραβικό κόμι και τις γαλακτάνες.

Η **L-γαλακτόζη** απαντάται στο άγαρ εκ των διαφόρων φυκών καθώς και σε πολυσακχαρίτες.

* Όλα τα γλυκοζιτικά παράγωγα της γαλακτόζης ονομάζονται γενικά γαλακτοζίτες.

## Δείτε επίσης

* Τεστ γαλακτόζης (δοκιμασία ανοχής γαλακτόζης)
* Γαλακτοζαιμία (πάθηση κληρονομική)
* Γαλκτοζουρία (συνήθως προκλητή του τεστ γλυκόζης)

## Πηγές

* Λεξικό Βιολογίας Collins, σ. 398 - Εκδόσεις Ι. Φλώρος - Αθήνα
* "Εγκυκλοπαίδεια Πάπυρος Λαρούς Μπριτάννικα" τ.16ος σ.15.

Κατηγορία:Μονοσακχαρίτες
Κατηγορία:Αλδόζες
Αρτεμισία Α΄ της Καρίας

Η **Αρτεμισία Α΄ της Καρίας**, κόρη του Λύγδαμη (*Λυγδάμιδος*) ήταν βασίλισσα της Αλικαρνασσού, υποτελής στους Πέρσες.

## Συμμετοχή στη ναυμαχία της Σαλαμίνας
μικρογραφία|429x429εσ
Η Αρτεμισία είναι κυρίως γνωστή για τον ρόλο της στη ναυμαχία της Σαλαμίνας, το 480 π.Χ. Πριν τη ναυμαχία, συγκλήθηκε συνέδριο από τον Ξέρξη, όπου όλοι, πλην της Αρτεμισίας, συμφώνησαν στη διεξαγωγή ναυμαχίας στη Σαλαμίνα. Όταν ο Μαρδόνιος της απηύθυνε τον λόγο, η Αρτεμισία είχε δηλώσει τα εξής:

Παρ' όλα αυτά, ο Ξέρξης δεν συμφώνησε με την Αρτεμισία και αποφάσισε να επιτεθεί στα Στενά της Σαλαμίνας. Το πλοίο της Αρτεμισίας καταδιώχθηκε από μια αθηναϊκή τριήρη, και τότε η Αρτεμισία εβύθισε το πλοίο του βασιλιά Δαμασιθύμου, αρχηγού των Καλυνδέων. Οι Αθηναίοι πίστεψαν ότι το πλοίο της Αρτεμισίας ήταν συμμαχικό και σταμάτησαν την καταδίωξη. Ο Ξέρξης, ο οποίος παρακολουθούσε τη ναυμαχία από το Αιγάλεω, ρώτησε να μάθει ποιος είχε βυθίσει το πλοίο, το οποίο θεώρησε ελληνικό. Τότε, κάποιος του απάντησε πως αυτή που το βύθισε ήταν η Αρτεμισία. Τότε ο Ξέρξης είπε *«οἱ μὲν ἄνδρες γεγόνασί μοι γυναῖκες, αἱ δὲ γυναῖκες ἄνδρες»* (μετ. οι άνδρες μου έγιναν γυναίκες και οι γυναίκες άνδρες).

Μετά τη ναυμαχία, ο Ξέρξης είχε πει στον Μαρδόνιο ότι θέλει να αποφασίσει τι έπρεπε να κάνει. Είχε συγκληθεί συνέδριο, αλλά ο Ξέρξης θέλησε να ρωτήσει την Αρτεμισία, η οποία ήταν η μόνη που τον συμβούλευσε να μην επιτεθεί στους Έλληνες στη Σαλαμίνα. Ο Ξέρξης της είπε ότι ο Μαρδόνιος τον συμβούλευσε να μείνει και να επιτεθεί στην Πελοπόννησο, ή να τον αφήσει να διαλέξει 300.000 άνδρες και να καταλάβει την Ελλάδα για τον βασιλιά.

Η Αρτεμισία του είχε απαντήσει, δίνοντας τα πιο κάτω επιχειρήματα:

Αυτή τη φορά, ο Ξέρξης υπάκουσε στη συμβουλή της Αρτεμισίας, και την έστειλε μαζί με τα παιδιά του στην Έφεσο, καθώς είχε πάρει μαζί του στην εκστρατεία τους νόθους γιούς του.

## Θάνατος

Ο Πατριάρχης Φώτιος Α΄ είναι ο μόνος που αναφέρεται στον θάνατο της Αρτεμισίας. Η βασίλισσα της Αλικαρνασσού είχε ερωτευτεί τον Δάρδανο της Άβυδου, ο οποίος την περιφρονούσε. Μια νύχτα, του έξυσε τα μάτια, καθώς κοιμόταν. Αλλά, η αγάπη της αυξήθηκε μετά από το συμβάν, και βάσει της συμβουλής που της έδωσε ένας μάντης, πήγε στη Λευκάδα και έπεσε από την κορυφή ενός βράχου.

## Μοντέρνες Απεικονίσεις
*Μια αρκετά φανταστική εκδοχή της Αρτεμισίας εμφανίζεται στην ταινία 300: Η άνοδος της Αυτοκρατορίας, που ακολουθεί την ταινία 300 υποδυόμενη από την ηθοποιό Εύα Γκριν.

## Παραπομπές



## Πηγές

*Ηρόδοτος, *Ιστορίαι*, Βιβλίο Θ' Ουρανία, Μνημοσύνη, Ψηφιακή Βιβλιοθήκη της Αρχαίας Ελληνικής Γραμματείας. 
*Φώτιος, *Βιβλιοθήκη Όσα της ιστορίας*
*Δεληγιώργης Κωνσταντίνος, Γυναικείες μορφές στον Ηρόδοτο: Λογοτεχνική διάπλαση και επιδράσεις, Εθνικό και Καποδιστριακό Πανεπιστήμιο Αθηνών (ΕΚΠΑ), Σχολή Φιλοσοφική, Τμήμα Φιλολογίας, Αθήνα 2015, σελ. 92-112. (διδακτορική διατριβή).
*Νικολετσέα Γεωργία, Η γυναίκα στον Ηρόδοτο:Μυθοπλασία και Πραγματικότητα, εκδόσεις: Το δόντι, Πάτρα 2018, ISBN 9789609772921.

Κατηγορία:Πρωταγωνιστές των Περσικών Πολέμων
Κατηγορία:Ηγεμόνες της Καρίας
Κατηγορία:Αχαιμενίδες σατράπες
Κατηγορία:Βασίλισσες
Κατηγορία:Πολεμίστριες
Κατηγορία:Γυναικεία ελληνικά ονόματα
Παντελής Βούλγαρης

Ο **Παντελής Βούλγαρης** (Αθήνα, 23 Οκτωβρίου 1940) είναι Έλληνας σκηνοθέτης και σεναριογράφος. 

Γεννήθηκε στην Αθήνα. Μετά τις σπουδές του στον κινηματογράφο στην Σχολή Σταυράκου εργάστηκε ως βοηθός σκηνοθέτης σε πλήθος παραγωγών. Ο Παντελής Βούλγαρης έχει διακριθεί και βραβευθεί σε πολλά διεθνή φεστιβάλ κινηματογράφου. Από το 2015 είναι καλλιτεχνικός διευθυντής του Διεθνούς Φεστιβάλ Άνδρου.

## Φιλμογραφία
### Κινηματογράφος
*''Το τελευταίο σημείωμα'' (2017)
**[[Μικρά Αγγλία]]* (2013)
*''Ψυχή βαθιά'' (2009)
**[[Νύφες]]* (2004) 
**[[Όλα είναι δρόμος]]*  (1998) 
*''Ακροπόλ'' (1995) 
**[[Ήσυχες μέρες του Αυγούστου]]* (1991) 
**[[Η φανέλα με το 9]]* (1988)
*Πέτρινα χρόνια (1985) 
**[[Ελευθέριος Βενιζέλος 1910 - 1927]]* (1980) 
**[[Χάππυ νταίη]]* (1976)
**[[Ο μεγάλος ερωτικός]]* (1973) 
**[[Το προξενιό της Άννας]]* (1972) 
**[[Χορός των τράγων]]* (1971)
**[[Ce n'est pas que le début]]* (1969)
**[[Τζίμης ο τίγρης]]* (1966) 
**[[Ο κλέφτης]]* (1965)

### Τηλεοπτικές σειρές
**[[Οι απόμαχοι]]* (1982)
**[[Ο κήπος με τα αγάλματα]]* (1981)

## Παραπομπές


## Εξωτερικοί σύνδεσμοι
* 
* 
* Συνέντευξη του Παντελή Βούλγαρη στον Γιώργο Χρονά, Οδός Πανός, τ/χ.36 (Μάιος-Ιούνιος 1988), σελ.41-49http://www.ekebi.gr/magazines/showimage.asp?file=3866&code=0180&zoom=800 

Κατηγορία:Έλληνες σκηνοθέτες
Κατηγορία:Έλληνες σεναριογράφοι
Ειρηνιστικός αναρχισμός

Ο **Ειρηνιστικός Αναρχισμός** είναι προϊόν τόσο του αντι-μιλιταρισμού, που συνεπάγεται την απόρριψη του κράτους μαζί με την έσχατη εξάρτησή του από τις ένοπλες δυνάμεις, όσο και της πεποίθησης ότι κάθε ηθικά βιώσιμη ανθρώπινη κοινωνία εξαρτάται από τη μη-καταναγκαζόμενη αγαθή βούληση των μελών της.

Κατηγορία:Αναρχισμός
Μεσογειακοί Αγώνες 2009

Οι **16οι [[Μεσογειακοί Αγώνες]]** διεξήχθησαν στην Πεσκάρα της Ιταλίας από τις 25 Ιουνίου ως τις 5 Ιουλίου 2009. Μετείχαν 3.000 περίπου αθλητές και αθλήτριες από 23 χώρες της Μεσογείου, που αποτέλεσε νέο ρεκόρ χωρών. Περιελάμβαναν αγωνίσματα από 28 αθλήματα, που αποτελεί επίσης νέο ρεκόρ.

## Χώρες

* 
* 
* 
* 
* 
* 
* 
* 
* 
* 
* 
* 

* 
* 
*  Μαυροβούνιο
* 
* 
*  Σερβία
* 
* 
* 
* 
* 

## Αθλήματα

* 20px|Athletics Στίβος 
* 20px|Beach volleyball Μπιτς Βόλεϊ 
* 20px|Canoeing Κανόε καγιάκ
* 20px|Gymnastics Ενόργανη γυμναστική 
* 20px|Basketball Καλαθοσφαίριση 
* 20px|Boxing Πυγμαχία 
* 20px|Cycling Ποδηλασία 
*Ιππασία 
* 20px|Fencing Ξιφασκία 
* 20px|Football Ποδόσφαιρο 
* 20px|Golf Γκολφ 
* 20px|Handball Χειροσφαίριση 
* 20px|Judo Τζούντο 
* 20px|Karate Καράτε 

* 20px|Rowing Κωπηλασία 
* 20px|Sailing Ιστιοπλοΐα 
* 20px|Shooting Σκοποβολή (κινούμενος στόχος)
* 20px|Shooting Σκοποβολή (σταθερός στόχος)
* 20px|Swimming Κολύμβηση 
* 20px|Table tennis Πινγκ πονγκ 
* 20px|Tennis Τένις 
* 20px|Volleyball Πετοσφαίριση 
* 20px|Water polo Υδατοσφαίριση 
* 20px|Water skiing Θαλάσσιο σκι 
* 20px|Weightlifting Άρση βαρών 
* 20px|Wrestling Πάλη 
* 20px|Bocce Μπόουλινγκ
* **Παραολυμπιακά αγωνίσματα** (κολύμβησης-στίβου)

## Πίνακας μεταλλίων

Ο πίνακας των μεταλλίων προέρχεται από τον επίσημο ιστότοπο της διοργάνωσης. 

## Εξωτερικοί σύνδεσμοι

* Pescara 2009
* International Mediterranean Games Committee

2009
Κατηγορία:Αθλητισμός στην Ιταλία
Κατηγορία:Πολυαθλητικές διοργανώσεις το 2009
Γαλακτονικό οξύ

Το **Γαλακτονικό όξύ** ή **1,2,3,4,5-πενταϋδροξυεξανικό οξύ, (γαλ. acide galactonique, αγγλ. galactonic acid), είναι μια [[οργανική ένωση]] της οποιας ο [[συντακτικός τύπος]] είναι: **HOCH2(CHOH)4COOH'''.

Η ένωση αυτή προκύπτει κατά τη βιοχημική διεργασία της οξείδωσης της αλδεϋδομάδας (-CHO) της γαλακτόζης σε καρβοξύλιο (-COOH). Πρόκειται για ουσία κρυσταλλική, διαλυτή στο νερό με σημείο τήξης 112&nbsp;°C.

Το γαλακτονικό οξύ απαντάται σε τρεις στερεοχημικές μορφές, ανάλογα με τη στρέψη του επιπέδου του πολωμένου φωτός: Τη δεξιόστροφη, την αριστερόστροφη και τη ρακεμική.

Κατηγορία:Υδροξυοξέα
Εθνική Ελλάδας (ποδόσφαιρο γυναικών)

Η **Εθνική Ελλάδας** του ποδοσφαίρου γυναικών είναι το αντιπροσωπευτικό συγκρότημα της Ελλάδας σε διεθνείς ποδοσφαιρικές διοργανώσεις και μεμονωμένους αγώνες εθνικών ομάδων γυναικών.

## Ιστορία
Η Εθνική Ομάδα Γυναικών ιδρύθηκε το 1990 στον Πειραιά οπού κι αναγνωρίστηκε από την Ελληνική Ποδοσφαιρική Ομοσπονδία
και έκανε το ντεμπούτο της στις 29 Αυγούστου του ίδιου έτους στο Στάδιο Καλλιθέας με προπονητή τον Τάκη Φωστηρόπουλο σε φιλικό αγώνα με την Εθνική Ομάδα Γυναικών της Ταϊβάν.

Τον πρώτο της επίσημο αγώνα έδωσε το 1991 απέναντι στην Εθνική Ιταλίας στο Βιτέρμπο (ηττήθηκε 0–6). Η μεγαλύτερη νίκη της είναι το 9–0 απέναντι στην Αρμενία και η μεγαλύτερη ήττα της το 0–8 από την Ουγγαρία.

Δεν έχει καταφέρει έως σήμερα να συμμετάσχει στο Ευρωπαϊκό ή στο Παγκόσμιο Κύπελλο, και μεγαλύτερη διάκρισή της αποτελεί η παρουσία της στους Ολυμπιακούς Αγώνες του 2004 ως διοργανώτρια. Στην Ολυμπιάδα του 2004 αντιμετώπισε στον όμιλό της τη μετέπειτα χρυσή ολυμπιονίκη ΗΠΑ (η υπερδύναμη στο γυναικείο ποδόσφαιρο) και τη Βραζιλία που κατέκτησε το αργυρό μετάλλιο, καθώς και την Αυστραλία, με απολογισμό τρεις ήττες σε ισάριθμα παιχνίδια.

## Τρέχουσα σύνθεση
*Κλήσεις Νοεμβρίου 2024*

## Δείτε επίσης
* Εθνική Ελλάδας (ποδόσφαιρο ανδρών)
* Ολυμπιακή Ομάδα Ελλάδας (ποδόσφαιρο ανδρών)
* Εθνική Ελπίδων Ελλάδας (ποδόσφαιρο ανδρών)
* Εθνική Ελλάδας Κ-20 (ποδόσφαιρο ανδρών)
* Εθνική Νέων Ελλάδας (ποδόσφαιρο ανδρών)
* Εθνική Παίδων Ελλάδας (ποδόσφαιρο ανδρών)

## Παραπομπές


## Εξωτερικοί σύνδεσμοι
*
*Εθνική Ελλάδος γυναικών epo.gr

Κατηγορία:Γυναικείο ποδόσφαιρο Ελλάδας
Ελλαδα
Κατηγορία:Εθνικές αθλητικές ομάδες της Ελλάδας
Πέψη

Στη Βιολογία και ιδιαίτερα στη Βιοχημεία με το γενικό όρο **πέψη**, (*digestion*), χαρακτηρίζεται το σύνολο των διεργασιών διάσπασης της τροφής σε μορφές που μπορούν ν΄ αξιοποιηθούν από τον οργανισμό.

Η Πέψη χαρακτηρίζεται από δύο σχετικά στοιχεία - μέρη: το μηχανικό ή φυσικό στάδιο στο οποίο περιλαμβάνεται η μάσηση, το ανακάτεμα, η γαλακτοματωποίηση όπου δεν διασπώνται οι χημικοί δεσμοί των επιμέρους ενώσεων και ούτε απαιτούνται ένζυμα και στο χημικό στάδιο όπου κυρίως μετά τη κατάπωση με τη βοήθεια ενζύμων τα σύνθετα μόρια της τροφής διασπώνται με υδρόλυση σε επιμέρους καταστάσεις που μπορούν έτσι ν΄ απορροφηθούν.

Στους περισσότερους ετεροτροφικούς οργανισμούς η πέψη είναι εξωκυτταρική, δηλαδή τα ένζυμα δρουν εκτός των κυττάρων όπου τα προϊόντα της πέψης στη συνέχεια απορροφώνται. Στη πλειονότητα αυτών των οργανισμών η πέψη συντελείται μέσα σε ειδική κοιλότητα ή σ΄ ένα εσωτερικό σωλήνα που ονομάζεται εξ αυτού πεπτικός σωλήνας ο οποίος και συνηθέστερα είναι μυώδης. Η δε τροφή διέρχεται μέσα στο πεπτικό σύστημα με πίεση και με μια διαδικασία περίσταλσης. 

Σε οργανισμούς όπως είναι οι μύκητες η πέψη γίνεται στο εξωτερικό περιβάλλον. Τα πρωτόγονα ζώα παρουσιάζουν ενδοκυτταρική πέψη, δηλαδή τα μόρια της τροφής εγκαθίστανται στα λεγόμενα κενοτόπια τροφής που βρίσκονται μέσα στο κύτταρο όπου και χωνεύονται εκεί.

## Εξωτερικοί σύνδεσμοι

Κατηγορία:Μεταβολισμός
Κατηγορία:Βιοχημεία
Καμπύλη (αποσαφήνιση)

Ο όρος **καμπύλη** μπορεί να αναφέρεται στις επιμέρους έννοιες:

## Επιστήμες
* Καμπύλη γεωμετρικό όρο
* Καμπύλη ανάπτυξης, όρο βιολογίας
* Καμπύλη Gause, ή "καμπύλη κατανομής", όρο βιολογίας
* Καμπύλη Φίλλιπς, οικονομικό όρο

## Ναυπηγική
* Καμπύλη ευστάθειας, ναυπηγικό όρο
* Καμπύλη σιμότητας, ναυπηγικό όρο
Ινβάρ

Το **Ινβάρ** (αγγλ. Invar) αποτελεί ένα από τα βασικά κράματα. Πρόκειται για κράμα χάλυβα και νικελίου, περιέχοντας 36% Ni. Το κράμα αυτό παρουσιάζει ελάχιστο συντελεστή διαστολής, σχεδόν μηδενικό. Εφευρέθηκε το 1896 από τον Ελβετό Σαρλ Εντουάρ Γκιγιόμ, ο οποίος τιμήθηκε το 1920 με το Βραβείο Νόμπελ Χημείας και γι' αυτή του την ανακάλυψη, καθώς το κράμα αυτό αποδείχθηκε ζωτικής σημασίας για την κατασκευή επιστημονικών οργάνων υψηλής ακρίβειας. Σήμερα ο όρος *Invar* αποτελεί σήμα κατατεθέν της εταιρείας *ArcelorMittal*.

Χρησιμοποιείται κυρίως για την κατασκευή οργάνων ακριβείας, συρμάτων και ράβδων καταμέτρησης κ.λπ.

Κατηγορία:Κράματα σιδήρου
Κατηγορία:Κράματα νικελίου
Κατηγορία:Τοπογραφικά όργανα
Παλαιό Τσιφλίκι

Το **Παλαιό Τσιφλίκι** ή ο **Παληός** ή το **Παληό** είναι παραλιακός οικισμός στην Ανατολική Μακεδονία, στην Περιφερειακή Ενότητα Καβάλας της Ελλάδας.

## Γενικά στοιχεία
Το Παλαιό Τσιφλίκι είναι προάστιο της Καβάλας, κτισμένο στα δυτικά της, σε υψόμετρο 26 μ., ενώ απέχει από αυτήν περίπου 10 χλμ., αποτελώντας παραθεριστικό οικισμό για τους κατοίκους της. Τα τελευταία χρόνια έχει παρατηρηθεί έντονη οικοδομική δραστηριότητα που αφορά τόσο εξοχικά όσο και πρώτες κατοικίες. Είναι δημοφιλής προορισμός και για την ομώνυμη παραλία του.

Αναφέρεται επίσημα για πρώτη φορά το 1928 με την ονομασία *Παληό Τσιφλίκι* και το 1932 με το ΦΕΚ 19Α - 19/01/1932 ο οικισμός μετονομάζεται σε *Παληός*. Σύμφωνα με το σχέδιο Καλλικράτης και την τροποποίησή του Κλεισθένης Ι, υπάγεται διοικητικά στη Κοινότητα Καβάλας του ομώνυμου Δήμου. Στην απογραφή του 2011, είχε πληθυσμό 2.195 κατοίκων.

## Ιστορικά στοιχεία
Ο οικισμός ήταν τούρκικο τσιφλίκι. Με την ανταλλαγή πληθυσμών, οικογένειες προσφύγων εγκαταστάθηκαν στην Καβάλα. Περίπου δέκα από αυτές πήγαν στο χωριό και ο δήμος τους παραχώρησε κτήματα ανάλογα με την οικογένεια (π.χ. με 2 παιδιά έπαιρναν 20 στρέμματα). Ο οικισμός άρχισε να αναπτύσσεται.

Τον Απρίλιο του 1941, στα πλαίσια του Β' Παγκοσμίου Πολέμου, το χωριό εισέρχεται στη βουλγαρική ζώνη κατοχής.

Στα τέλη της δεκαετίας του 1950, ο οικισμός συνδέεται οδικώς με την Καβάλα.

Από τα μέσα της δεκαετίας του 70 γίνεται πόλος έλξης.

Το 1992 άρχισε να λειτουργεί το καινούργιο Δημοτικό σχολείο του οικισμού.

## Παραπομπές


Κατηγορία:Κωμοπόλεις της περιφερειακής ενότητας Καβάλας
Κατηγορία:Δήμος Καβάλας
Άγιος Βλάσιος Παρακαμπυλίων Αιτωλοακαρνανίας

Ο **Άγιος Βλάσιος** αποτελεί έδρα του Δήμου Παρακαμπυλίων. Ανήκει στην επαρχία Τριχωνίδας, στο νομό Αιτωλοακαρνανίας. Έχει 434 κατοίκους (απογραφή 2001).

Υπήρξε έδρα κοινότητας η οποία περιλάμβανε τους οικισμούς:
* Άνω Άγιος Βλάσιος
* Αγία Παρασκευή,
* Καραμανέϊκα,
* Κάτω Άγιος Βλάσιος,
* Κάτω Κάμπος,
* Λαπατο,
* Μποκρη,
* Σκαλτινα,
* Σοβολακίτικα.

Ο Άγιος Ιερομάρτυρας Βλάσιος, ο εν Σκλαβαίνοις, στον οποίο οφείλει το όνομά του το χωριό είναι νεοφανής, και λίγα δυστυχώς είναι τα στοιχεία για τον οσιακό βίο του. Σύμφωνα με τους συναξαριστές της Εκκλησίας μας, μαρτύρησε το 1006 μ.Χ.

Ο δήμος Παρακαμπυλίων ήταν ορεινός κυρίως δήμος της Αιτωλοακαρνανίας, που βρισκόταν βόρεια του Αγρινίου και εκτεινόταν ως τα σύνορα του νομού με την Ευρυτανία, στην περιοχή με την τεχνητή λίμνη Κρεμαστών.

Συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Αγρινίου.

Ο παραπόταμος του Αχελώου, Ταυρωπός ή Μέγδοβας, ονομαζόταν στην αρχαιότητα Καμπύλος λόγω του ελικοειδούς ρου που σχημάτισε αμέτρητες καμπύλες. Έτσι πήρε το όνομα της η περιοχή (παρά+καμπύλος).

Αγιος Βλασιος
Άγιος Βλάσιος (αποσαφήνιση)

Το όνομα **Άγιος Βλάσιος** μπορεί να αναφέρεται:

*Άγιος Βλάσιος, ιατρός, επίσκοπος Σεβάστειας και άγιος του Χριστιανισμού του 3ου αιώνα μ.Χ. (περί τα 308-323 μ.Χ. επί βασιλείας Λικινίου) στη Μικρά Ασία
*Άγιος Βλάσιος ο ιερομάρτυρας εξ Ακαρνανίας, επίσκοπος στην Ιερά Μονή των Εισοδίων της Θεοτόκου που βρίσκονταν στην περιοχή των Σκλαβαίνων και άγιος της Ορθόδοξης Εκκλησίας του 10ου αιώνα μ.Χ. (περί τα 1006 μ.Χ.)
* Άγιος Βλάσιος του Λέτσε επίσκοπος Λέτσε και Άγιος της Ρωμαιοκαθολικής εκκλησίας

## Τοπωνύμια
* Άγιος Βλάσιος Βάλτου, χωριό του Δήμου Ινάχου, επαρχίας Βάλτου, νομού Αιτωλοακαρνανίας
* Άγιος Βλάσιος Παρακαμπυλίων (Άνω Άγιος Βλάσιος), χωριό του Δήμου Παρακαμπυλίων, επαρχίας Τριχωνίδας, νομού Αιτωλοακαρνανίας
* Άγιος Βλάσιος Μαγνησίας, χωριό του Δήμου Αρτέμιδας, νομού Μαγνησίας
* Άγιος Βλάσιος Ηρακλείου, χωριό του Δήμου Ηρακλείου, νομού Ηρακλείου
* Άγιος Βλάσιος Ευρυτανίας, χωριό του Δήμου Ασπροποτάμου, νομού Ευρυτανίας
* Άγιος Βλάσιος Θεσπρωτίας, χωριό του Δήμου Ηγουμενίτσας, νομού Θεσπρωτίας
* Άγιος Βλάσιος Κέρκυρας, χωριό του Δήμου Παρελίων, νομού Κέρκυρας
* Άγιος Βλάσιος Ευβοίας, χωριό του Δήμου Κονιστρών, νομού Ευβοίας
* Άγιος Βλάσιος Βοιωτίας, χωριό του Δήμου Χαιρώνειας, νομού Βοιωτίας
* Άγιος Βλάσιος Άρτας, χωριό του Δήμου Ηρακλείας, νομού Άρτας
* Άγιος Βλάσιος Φθιώτιδας, χωριό του Δήμου Αταλάντης, νομού Φθιώτιδας
* Άγιος Βλάσιος Αχαΐας, χωριό του Δήμου Λευκασίου, νομού Αχαΐας

Κατηγορία:Αποσαφηνίσεις ελληνικών τοπωνυμίων